Z Á P I S N I C A

zo zasadnutia obecného zastupiteľstva obce Malčice zo dňa 19. 08. 2015

Prítomní: Ing. Radomír Drška, Bc. Monika Kandráčová, MUDr. Jozef Petrik, . PaedDr. Jozef Tomko, Ladislav Uhrin

Neprítomní: Pavol Behun, Radoslav Ďuraš (ospravedlnení – pracovné povinnosti)

Program zasadnutia OZ:

1. Otvorenie, voľba návrhovej komisie a overovateľov zápisnice

2. Kontrola uznesení

3. Návrh na úpravu rozpočtu rozpočtovým opatrením č. 3/15

4. Prerokovanie monitorovacej správy obce Malčice k 30. 06. 2015

5. Návrh všeobecne záväzného nariadenia č. 1/2015 o verejnom poriadku

6. Návrh všeobecne záväzného nariadenia č. 2/2015 o miestnych komunikáciach

7. Vnútorná smernica č. 1/2015 o podrobnostiach pri oznamovaní protispoločenskej

činnosti

8. Správa o výchovno-vzdelávacej činnosti Materskej školy Malčice v školskom roku

2014/2015

9. Petícia za osadenie spomaľovačov na ulici Nová

10. Žiadosti, rôzne

1. Otvorenie, voľba návrhovej komisie a overovateľov zápisnice

Starosta obce privítal prítomných a konštatoval, že obecné zastupiteľstvo je uznášaniaschopné, keďže je prítomná nadpolovičná väčšina poslancov. Oboznámil prítomných poslancov s návrhom programu zasadnutia OZ. Navrhnutý program poslanci schválili. Do návrhovej komisie boli navrhnutí: Ing. Monika Kandráčová, Ing. Radomír Drška. Za overovateľov zápisnice boli navrhnutí: PaedDr. Jozef Tomko, MUDr. Jozef Petrik.

Hlasovanie: za: 5 proti: 0 zdržal sa: 0

Výsledok hlasovania: schválené

K bodu č. 1 bolo prijaté uznesenie č. 56/2015

2. Kontrola uznesení

Na zasadnutí OZ dňa 24. 05. 2015 bolo uložené starostovi obce uložiť sankciu Stanislavovi Goroľovi Uznesenie bolo splnené – menovanému bolo uložené pokarhanie, ktoré prevzal dňa 09. 07. 2015.

3. Návrh na úpravu rozpočtu rozpočtovým opatrením č. 3/2015

Starosta predložil návrh na úpravu rozpočtu rozpočtovým opatrením č. 3/15. Príjmy a výdavky rozpočtu sa upravujú z dôvodu navýšenia príspevkov zo štátneho rozpočtu. Úpravu rozpočtu poslanci jednohlasne schválili.

Bežné príjmy ocú o: 78200,00 € Bežné výdavky ocú o : 4873,00 €

Bežné príjmy ZŠ o: 0,00 € Bežné výdavky ZŠ o : 73327,00 €

Kapitálové príjmy o: 0,00 € Kapitálové výdavky o: 0,00 €

Finančné operácie o: 0,00 € Finančné výdavky o: 0,00 €

Spolu: 78200,00 € 78200,00 €

Hlasovanie: za: 5 proti: 0 zdržal sa: 0

Výsledok hlasovania: schválené

K bodu č. 5 bolo prijaté uznesenie č. 57/2015

4. Prerokovanie monitorovacej správy obce Malčice k 30. 06. 2015

Starosta predložil monitorovaciu správu obce Malčice k 30. 06. 2015. Poslanci monitorovaciu správu obce Malčice vzali na vedomie.

K bodu č. 4 bolo prijaté uznesenie č. 58/2015.

5. Návrh všeobecne záväzného nariadenia č. 1/2015 o verejnom poriadku

Starosta obce oboznámil poslancov s návrhom všeobecne záväzného nariadenia č. 1/2015 o verejnom poriadku. Poslanci návrh bez výhrad schválili.

Hlasovanie: za: 5 proti: 0 zdržal sa: 0

Výsledok hlasovania: schválené

K bodu č. 5 bolo prijaté uznesenie č. 59/2015

6. Návrh všeobecne záväzného nariadenia č. 2/2015 o miestnych komunikáciach

Starosta obce predložil návrh všeobecne záväzného nariadenia č. 2/2015 o miestnych komunikáciach. Po doplnení na základe pripomienok poslancov bol takto upravený návrh VZN č. 2/15 jednohlasne schválený.

Hlasovanie: za: 5 proti: 0 zdržal sa: 0

Výsledok hlasovania: schválené

K bodu č. 5 bolo prijaté uznesenie č. 60/2015

7. Vnútorná smernica č. 1/2015 o podrobnostiach pri oznamovaní protispoločenskej

činnosti

Starosta obce predložil návrh vnútornej smernice č. 1/2015 o podrobnostiach pri oznamovaní protispoločenskej činnosti. Návrh bol poslancami jednohlasne schválený.

Hlasovanie: za: 5 proti: 0 zdržal sa: 0

Výsledok hlasovania: schválené

K bodu č. 5 bolo prijaté uznesenie č. 61/2015

8. Správa o výchovno-vzdelávacej činnosti Materskej školy Malčice v školskom roku

2014/2015

Starosta obce oboznámil poslancov so správou riaditeľky MŠ o výchovno-vzdelávacej činnosti Materskej školy Malčice v školskom roku 2014/2015.

Poslanci správu vzali na vedomie.

K bodu č. 4 bolo prijaté uznesenie č. 62/2015

9. Petícia za osadenie spomaľovačov na ulici Nová

Starosta obce oboznámil poslancov s petíciou občanov za osadenie spomaľovačov na ulici Nová – petíciu podal Patrik Strzelczyk, Nová 53, poverený zastupovaním v styku s orgánom. Poslanci petíciu posúdili a konštatovali, že osadenie spomaľovačov nemá opodstatnenie, pretože na ulici jazdia autami prevažne obyvatelia ulice Nová, ktorí petíciu podali.. N a vyriešenie problému stačí, aby obyvatelia ulice dodržiavali najvyššiu povolené rýchlosť v zmysle cestného zákona. Obec požiada políciu o častejšie cestné kontroly v obci. Poslanci uvedenú tzv. petíciu neschválili.

Hlasovanie: za: 0 proti: 5 zdržal sa: 0

Výsledok hlasovania: neschválené

K bodu č. 5 bolo prijaté uznesenie č. 63/2015

10. Žiadosti, rôzne

Obecné zastupiteľstvo prerokovalo nasledovné žiadosti občanov:

1. Žiadosť Kamila Makulu, Hradištská Moľva 30, pridelenie bytu v bytovke č. 177.

Poslanci žiadosť neschválili z dôvodu, že v uvedenej bytovke nie je k dispozícii žiaden byt.

Hlasovanie: za: 0 proti: 5 zdržal sa: 0

Výsledok hlasovania: neschválené

K bodu č. 10 a) bolo prijaté uznesenie č. 64/2015

1. Žiadosť Dušana Fedáka, Malčice 95 o pridelenie bytu v bytovom dome č. 177.

Poslanci žiadosť neschválili z dôvodu, že v uvedenej bytovke nie je k dispozícii žiaden byt.

Hlasovanie: za: 0 proti: 5 zdržal sa: 0

Výsledok hlasovania: neschválené

K bodu č. 10 b) bolo prijaté uznesenie č. 65/2015

V rôznom bolo prejednané:

- hlavný kontrolór obce p. Tomko vzniesol požiadavku, aby materiály, ktoré majú byť prejednávané na zasadnutí OZ boli poslancom doručené domov pár dní pred zasadnutím, aby si materiály mohli preštudovať. Žiadal, aby rozhodnutia o vyrubení dane boli daňovníkom doručované v skoršom termíne.

- Bc. Monika Kandráčová uviedla, že v obci supluje poriadkovú komisiu, keď musí riešiť rôzne problémy súvisiace s udržiavaním verejného poriadku. Znova apelovala na poslancov, aby všetky komisie pravidelnejšie zasadali a riešili problémy, ktoré majú v náplni. Informovala, že jej komisia pre kultúru a vydávanie obecných novín zasadala aj v mesiaci júli 2015. Ďalej informovala, že v dňoch 29. – 30. 08. 2015 sa uskutoční rómsky festival.

- MUDr. Petrik tlmočil výhrady občanov voči správaniu p. Ivana Lakatoša, obyvateľa obecnej bytovky – jedná sa o vulgárne vyjadrovanie a to aj v prítomnosti detí.

- viacerí poslanci upozornili na zápach, ktorého zdrojom je biologický odpad uložený na pozemkoch APD neďaleko hlavnej cesty. Majú za to, že tento odpad by prípadne mohol byť zdrojom infekčných chorôb,

- starosta informoval poslancov, že obec by potrebovala zakúpiť traktor, keďže obec vlastní vlečku, ale traktor si musí požičiavať. Poslanci s kúpou traktora súhlasili a uložili starostovi obce predložiť na najbližšom zasadnutí OZ cenové ponuky.

K tomuto bodu bolo prijaté uznesenie č. 66/2015

Na záver boli prečítané a odsúhlasené závery zasadnutia zo dňa 19. 08. 2015. Starosta obce František Lopašovský poďakoval prítomným poslancom za účasť a ukončil zasadnutie OZ.

Uznesenia č.56/2015, 57/2015, 58/2015, 59/2015, 60/2015, 61/2015, 62/2015, 63/2015, 64/2015, 65/2015 a 66/ 2015 tvoria prílohu tejto zápisnice.

Overovatelia: MUDr. Jozef Petrik .......................................

PaedDr. Jozef Tomko ...............................

-----------------------------------

František Lopašovský

starosta obce

Zapisovateľka: Bc. Viera Sinčáková ..............................

Z Á V E R Y

zo zasadnutia obecného zastupiteľstva obce Malčice zo dňa 19. 08. 2015

Obecné zastupiteľstvo na svojom zasadnutí prijalo nasledovné uznesenia:

Uznesenie č. 56/2015

Obecné zastupiteľstvo v Malčiciach schvaľuje:

1. Do návrhovej komisie. Ing. Radomír Drška, Ing. Monika Kandráčová

2. Za overovateľov: MUDr. Jozef Petrik, PaedDr. Jozef Tomko

Uznesenie č.57/2015

Obecné zastupiteľstvo v Malčiciach schvaľuje:

Úpravu rozpočtu obce Malčice rozpočtovým opatrením č. 3/15.

Bežné príjmy ocú o: 78200,00 € Bežné výdavky ocú o : 4873,00 €

Bežné príjmy ZŠ o: 0,00 € Bežné výdavky ZŠ o : 73327,00 €

Kapitálové príjmy o: 0,00 € Kapitálové výdavky o: 0,00 €

Finančné operácie o: 0,00 € Finančné výdavky o: 0,00 €

Spolu: 78200,00 € 78200,00 €

Uznesenie č. 58/2015

Obecné zastupiteľstvo v Malčiciach berie na vedomie:

Monitorovaciu správu obce Malčice k 30. 06. 2015.

Uznesenie č. 59/2015

Obecné zastupiteľstvo v Malčiciach schvaľuje:

Všeobecne záväzné nariadenie č. 1/2015 o verejnom poriadku.

Uznesenie č. 60/2015

Obecné zastupiteľstvo v Malčiciach schvaľuje:

Všeobecne záväzné nariadenie č. 2/2015 o miestnych komunikáciach.

Uznesenie č. 61/12015

Obecné zastupiteľstvo v Malčiciach schvaľuje:

Vnútornú smernicu č. 1/2015 o podrobnostiach pri oznamovaní protispoločenskej

činnosti.

Uznesenie č.62/2015

Obecné zastupiteľstvo v Malčiciach berie na vedomie:

Správu o výchovno-vzdelávacej činnosti Materskej školy Malčice v školskom roku 2014/2015.

Uznesenie č.63/2015

Obecné zastupiteľstvo v Malčiciach neschvaľuje:

Osadenie spomaľovačov na ulici Nová

Uznesenie č.64/2015

Obecné zastupiteľstvo v Malčiciach neschvaľuje:

Žiadosť o pridelenie bytu pre Kamila Makulu, Hradištská Moľva 30.

Uznesenie č.65/2015

Obecné zastupiteľstvo v Malčiciach neschvaľuje:

Žiadosť o pridelenie bytu pre Dušana Fedáka, Malčice 95.

Uznesenie č.66/2015

Obecné zastupiteľstvo v Malčiciach ukladá:

Starostovi obce predložiť obecnému zastupiteľstvu cenové ponuky na kúpu traktora.

Uznesenia č. 56/2015, 57/2015, 58/2015, 59/2015, 60/2015, 61/2015, 62/2015, 63/2015, 64/2015. 65/2015 a 66/2015 tvoria prílohu k zápisnici zo zasadnutia obecného zastupiteľstva zo dňa 19. 08. 2015.

Overovatelia: MUDr. Jozef Petrik ......................................

PaedDr. Jozef Tomko ....................................

--------------------------------------

František Lopašovský

starosta obce